Grillatut lohivartaat — Peggyn pieni punainen keittio
kesäkuu 7, 2018 // by Peggy// 2 Comments
Grillatut lohivartaat maistuvat ja tuoksuvat ihanasti kesältä. Mehevä lohi, pienet uudet perunat, kevätsipuli, pirtsakka sitruuna ja tuoreet yrtit sopivat toisilleen täydellisesti. Kalaisan mehukkaat vartaat valmistuvat grillin lämmössä jo muutamassa minuutissa ja pieneenkin grilliin mahtuu aika mukava määrä vartaita. Vartaisiin voi laittaa lohen lisäksi monia sesongin kasviksia. Ohjetta on siis helppo muokata oman maun mukaan, joten eiköhän viritellä grilli kuumaksi ja nautitaan lautasellisen kesän parhaita makuja.
Lohi sopii erinomaisesti grillivartaisiin makunsa ja rasvaisemman koostumuksensa vuoksi. Lohen mehevyys säilyy hyvännä grillattaessa, kunhan grilli on tarpeeksi kuuma ja kalaa ei ylikypsennä. Muutama minuutti grillausta vartaan molemmin puolin riittänee kypsentämään kalan.
Hätälän C-leikattu lohifilee on huolella valittua tuoretta ja laadukasta Norjan lohta, joka myydään noin 1 kg pakkauksissa. Kalapaloja vartaisiin leikatessa ei tarvi ottaa enää mitään muuta pois kuin loppunahka, josta saa helposti irrotettua leikatut varraspalat. Pakkauksesta riittänee kalaa noin 6-8 vartaaseen, riippuen varrastikkujen koosta. Jos käytät puisia varrastikkuja, muista liottaa tikut vedessä noin 30 minuuttia ennen käyttöönottoa, jottei puutikkupala grillissä.
Vartaiden kääntäminen helpottuu, jos laitat kaksi varrastikkua vierekkäin yhden sijaan.
Grillatut lohivartaat resepti ( 6-8 varrasta)
12 kpl pientä kevätsipulia
Pese ja leikkaa sitruuna pieniksi viipaleiksi.
Huuhtele kevätsipulit ja tarvittaessa leikkaa varret pois.
Leikkaa lohifilee samankokoisiksi paloiksi, ilman nahkaa.
Lorauta öljyä kalapalojen päälle ja sekoita. Mausta suolalla ja mustapippurilla.
Laita sitruunat, kevätsipuli ja perunat kulhoon. Kaada marinadi joukkoon ja sekoita.
Asettele raaka-aineet grillitikkuihin. Jos käytät puisia, anna niiden liota vedessä ensin.
Kuumenna grilli ja grillaa molemmin puolin noin 2-3 minuuttia.
Sekoita kaikki raaka-aineet keskenään. Kaada kasvisten päälle ja sekoita.
Kaipaatko lisää kala kesäpöytään? Kokeile myös herkullisia yrtti-ahvenrullia!
Previous Post: « Teemasynttärit, lasten jäätelöjuhlat
Next Post: Kesän parhaat juhlat »
kesäkuu 7, 2018 at 9:20 pm
Kuulostaa hyvältä, kuten kala yleensä, mutta nuo lautaset…..uppoudun niiden kauneuteen ihan täysin <3
herkullista viikonloppua sinulle <3
kesäkuu 9, 2018 at 10:05 am
Kala ja grillaus on ihanaa näin kesällä <3
Lautaset on kirpparilöytö 1 € kpl, ilmeisesti Indiskan mallistoa 🙂